Ingrid Robeyns

Ingrid A. M. Robeyns (Lovaina, 1972ko irailaren 10a) ekonomialari eta filosofo belgikarra da. Giza garapenari, ekonomia feministari eta Amartya Sen eta Martha Nussbaum-en gaitasunen ikuspegiari genero ikuspegia txertatzeagatik ezaguna. Utrechteko Unibertsitateko Filosofia eta Erlijio Ikasketa Saileko irakaslea. 2017ko apiriletik, Giza Garapena eta Gaitasuna Elkartearen zuzendaria da.

Ibilbidea 
1994an, Katholieke Universiteit Leuven-en ekonomian lizentziatu zen. Ondoren, Alemaniako Göttingengo Unibertsitatean gizarte eta politika zientziak ikasi zuen.1997an, Katholieke Universiteit Leuven-era itzuli zen masterra egitera. 2003an, Cambridgeko Unibertsitatean filosofian eta ekonomian doktoretza lortu zuen genero-desberdintasunari eta gaitasunen ikuspegiari buruzko tesiarekin, non Amartya Sen filosofo eta ekonomialariaren marko teorikoa biraztertu zuen. 2007an, Filosofian masterra burutu zuen Open University-n.

Gaitasunaren ikuspegia lantzeaz gain, desberdintasuna eta justiziaren teoria normatiboak eta aplikazio-eremu jakin batzuk ditu ikerketa-eremu nagusiak, besteak beste, genero-desberdintasuna, haurren eta gurasoentzako justizia eta justizia globalaren arazoak.

2006an, Herbehereetako Ikerketa Zientifikorako Erakundeak (NWO) bost urterako Vidi diru-laguntza eman zion justiziaren teoriei buruzko ikerketa burutu zezan. Ikerketak ongizate estatuaren barneko justizia jorratzen du bai haurrentzat, bai aita-ama direnentzat eta ez direnentzat.

Royal Academy of Sciences-eko Dutch Young Academy-ko kidea da. "Out of the Crooked Timber of humanity, no straight thing was ever made" aldizkari digitalarekin ari da lankidetzan.

Utrechteko Unibertsitatearen laguna den Etika Institutua eta Utrechteko Unibertsitatearen Instituzioetako Etikaren Katedraren burua da. Giza Garapen eta Gaitasuna Elkarteko (HDCA) zuzendaria, 2017ko apirilean hautatua.

Gaitasunaren ikuspegia genero ikuspegiarekin 
Lehenengo, Amartya Sen eta ondoren, Martha Nussbaum garatutako gaitasunaren ikuspegiari genero-ikuspegia txertatu zion, ekonomia feministaren funtsezko aldagaiak barneratuz: ordaindu gabeko etxeko lana eta zaintza lanak, ordaindutako lanaren bidezko autonomia eta norberaren denboraren kudeaketan autonomia izatea. 

 Bizitza eta osasun fisiko eta mentala
 Osotasuna eta segurtasun fisikoa
 Harreman sozialak
 Ahalduntzea
 Hezkuntza eta ezagutza
 Baliabide pribatu eta publikoen sarbidea eta kontrola izatea
 Erreprodukzio soziala eta ordaindu gabeko zaintza
 Ordaindutako lana eta bestelako proiektuak
 Babesa eta ingurumena
 Mugikortasuna
 Denboraren eta jolas-jardueren autonomia
 Errespetua eta duintasuna, erlijioa eta espiritualtasuna

Argitalpenak

Liburuak 

 Robeyns, Ingrid (July 2002). Gender inequality: a capability perspective (Tesis de PhD). Cambridge University. OCLC 894596063. 
 Robeyns, Ingrid; Kuklys, Wiebke (2004). Sen's Capability Approach to welfare economics – Cambridge working paper in economics 0415. Cambridge, England: Department of Applied Economics, University of Cambridge. Archivado desde el original el 18 de noviembre de 2017. Consultado el 12 de octubre de 2018. 
 Robeyns, Ingrid; Agarwal, Bina; Humpries, Jane (2005). Amartya Sen's work and ideas: a gender perspective. Oxon, England: Routledge. ISBN 9780415373203. 
 Robeyns, Ingrid; Brighouse, Harry (2010). Measuring justice: primary goods and capabilities. Cambridge, England: Cambridge University Press. ISBN 9781843156994. 
 Robeyns, Ingrid (2014). The Capability Approach. Cambridge, England: Open Book Publishers.  
 Robeyns, Ingrid; van Hees, Martin; Nys, Thomas (2014). Basisboek ethiek. Amsterdam, Holland: Uitgeverij Boom. ISBN 9789461059321. 
 Robeyns, Ingrid (2017). Wellbeing, Freedom and Social Justice: The Capability Approach Re-Examined. Cambridge, England: Open Book Publishers. ISBN 9781783744237.

Sariak eta Aitortzak 

 2018an, Royal Netherlands Academy of Arts and Sciences-eko kidea izendatu zuten
 2006an, NWO - Netherlands Organisation for Scientific Research-ek emandako Vidi dirulaguntza
 HDCA - Human Development and Capability Association´s Fellowship (diru-laguntza)

Erreferentziak

Ikus, gainera 

 Amartya Sen
 Martha Nussbaum
Ekonomia feminista

Kanpo estekak 
Human Development and Capability Association - webgune ofiziala

Belgikako feministak
Filosofia feminista
Ekonomia alternatiboa
Giza garapena
Feministak